stanford-oval/wikipedia huggingface dataset:
ประเทศลาวในโอลิมปิกฤดูร้อน 2024
กรีฑา

บทความหลัก: กีฬากรีฑาในโอลิมปิกฤดูร้อน 2024 และ กีฬากรีฑาในโอลิมปิกฤดูร้อน 2024 – รอบคัดเลือก
| นักกีฬา | รายการ | ฮีท> ผล | ฮีท> อันดับ | รอบแก้ตัว> ผล | รอบแก้ตัว> อันดับ | รอบรองชนะเลิศ> ผล | รอบรองชนะเลิศ> อันดับ | รอบชิงชนะเลิศ> ผล | รอบชิงชนะเลิศ> อันดับ |
| --- | --- | --- | --- | --- | --- | --- | --- | --- | --- |
| สิลินา ผา อภัย | 100 เมตรหญิง | 12.45 | 23 | — | — | ไม่ผ่านเข้ารอบ | ไม่ผ่านเข้ารอบ | ไม่ผ่านเข้ารอบ | ไม่ผ่านเข้ารอบ |
ว่ายน้ำ

บทความหลัก: กีฬาว่ายน้ำในโอลิมปิกฤดูร้อน 2024 และ กีฬาว่ายน้ำในโอลิมปิกฤดูร้อน 2024 – รอบคัดเลือก
ประเทศลาวส่งนักกีฬาว่ายน้ำ 2 คนเข้าร่วมการแข่งขัน
| นักกีฬา | รายการ | ฮีท> เวลา | ฮีท> อันดับ | รอบรองชนะเลิศ> เวลา | รอบรองชนะเลิศ> อันดับ | รอบชิงชนะเลิศ> เวลา | รอบชิงชนะเลิศ> อันดับ |
| --- | --- | --- | --- | --- | --- | --- | --- |
| สตีเวน อินศรีเชียงใหม่ | ท่ากบสไตล์ 100 เมตรชาย | 1:04.64 | 31 | ไม่ผ่านเข้ารอบ | ไม่ผ่านเข้ารอบ | ไม่ผ่านเข้ารอบ | ไม่ผ่านเข้ารอบ |
| อาเรียนา สุทา เดียร์ควาเกอร์ | ท่าฟรีสไตล์ 200 เมตรหญิง | 2:07.22 | 25 | ไม่ผ่านเข้ารอบ | ไม่ผ่านเข้ารอบ | ไม่ผ่านเข้ารอบ | ไม่ผ่านเข้ารอบ |
มหาวิทยาลัยนานาชาติศิรินสยาม

| --- | --- |
ประเภท: สถาบันอุดมศึกษาเอกชน
สถาปนา: 10 กรกฎาคม พ.ศ. 2538
ที่ตั้ง: ตำบลสบเตี๊ย อำเภอจอมทอง จังหวัดเชียงใหม่
มหาวิทยาลัยนานาชาติศิรินสยาม เป็นสถาบันอุดมศึกษาเอกชนในจังหวัดเชียงใหม่ ตั้งอยู่ที่ ตำบลสบเตี๊ย อำเภอจอมทอง จังหวัดเชียงใหม่ จัดตั้งโดยบริษัท ภูมิปัญญา อินเตอร์เนชั่นแนล จำกัด ได้รับอนุญาตจากทบวงมหาวิทยาลัยให้จัดตั้งเมื่อวันที่ 10 กรกฎาคม พ.ศ. 2538 โดยมีนายธารินทร์ นิมมานเหมินท์ รัฐมนตรีว่าการกระทรวงการคลัง รักษาราชการแทนรัฐมนตรีว่าการทบวงมหาวิทยาลัยเป็นผู้อนุญาต
มหาวิทยาลัยนานาชาติศิรินสยาม ยุติกิจการเมื่อปี พ.ศ. 2541 ปัจจุบันอยู่ระหว่างการชำระบัญชี
ประเทศโรมาเนียในโอลิมปิกฤดูร้อน 2024

| ประเทศโรมาเนีย ในโอลิมปิกฤดูร้อน 2024 |
| --- | --- |

รหัสประเทศ: ROU
เอ็นโอซี: คณะกรรมการโอลิมปิกและกีฬาโรมาเนีย
เว็บไซต์: www.cosr.ro (ในภาษาโรมาเนีย อังกฤษ และฝรั่งเศส)
ณ ปารีส, ประเทศฝรั่งเศส 26 กรกฎาคม ค.ศ. 2024 (2024-07-26) – 11 สิงหาคม ค.ศ. 2024 (2024-08-11)
นักกีฬา: 1 คน  ใน 1 ชนิดกีฬา
เหรียญ:  ทอง 0 เงิน 0 ทองแดง 0 รวม 0 
การเข้าร่วมแข่งขันโอลิมปิกฤดูร้อน
1900 1904–1920 1924 1928 1932 1936 1948 1952 1956 1960 1964 1968 1972 1976 1980 1984 1988 1992 1996 2000 2004 2008 2012 2016 2020 2024
ประเทศโรมาเนีย มีกำหนดจะแข่งขันในโอลิมปิกฤดูร้อน 2024 ที่ปารีส ตั้งแต่วันที่ 26 กรกฎาคม ถึง 11 สิงหาคม พ.ศ. 2567 จะเป็นการปรากฏตัวในโอลิมปิกฤดูร้อนครั้งที่ 29 ของประเทศโรมาเนีย นับตั้งแต่การเข้าร่วมแข่งขันครั้งแรกในโอลิมปิกฤดูร้อน 1900 (และเปิดตัวอย่างเป็นทางการในโอลิมปิกฤดูร้อน 1924) นักกีฬาชาวโรมาเนียเข้าร่วมแข่งขันทุกครั้ง ยกเว้น 2 ครั้ง ได้แก่ โอลิมปิกฤดูร้อน 1932 ที่ลอสแองเจลิสในช่วงที่เกิดภาวะเศรษฐกิจตกต่ำครั้งใหญ่ทั่วโลก และโอลิมปิกฤดูร้อน 1948 ที่ลอนดอน
นักกีฬา

รายการต่อไปนี้เป็นจำนวนผู้เข้าแข่งขันในครั้งนี้
| กีฬา | ชาย | หญิง | รวม |
| --- | --- | --- | --- |
| กรีฑา | 0 | 1 | 1 |
| รวม | 0 | 1 | 1 |
กรีฑา

บทความหลัก: กีฬากรีฑาในโอลิมปิกฤดูร้อน 2024 และ กีฬากรีฑาในโอลิมปิกฤดูร้อน 2024 – รอบคัดเลือก
ผลการแข่งขันดังนี้
| นักกีฬา | รายการ | ชิงชนะเลิศ> ผล | ชิงชนะเลิศ> อันดับ |
| --- | --- | --- | --- |
| เดลวีน เรลิน เมอริงอร์ | เดิน 20 กม. หญิง |  |  |
แฮชจีน

| แฮชจีน |
| --- | --- |
นคร
แฮชจีน
พิกัด:  37°22′10″N 48°19′23″E﻿ / ﻿37.36944°N 48.32306°E﻿ / 37.36944; 48.32306
ประเทศ:  อิหร่าน
จังหวัด: แอร์แดบีล
เทศมณฑล: แฆลฆอล
อำเภอ: โฆวเรชโรสแทม
ประชากร (2016)
 • ทั้งหมด: 5,725 คน
เขตเวลา: UTC+3:30 (เวลามาตรฐานอิหร่าน)
เว็บไซต์: agdag.ir
แฮชจีน ที่ GEOnet Names Server
แฮชจีน (เปอร์เซีย: هشجين) เป็นนครและเมืองหลักในอำเภอโฆวเรชโรสแทม เทศมณฑลแฆลฆอล จังหวัดแอร์แดบีล ประเทศอิหร่าน และยังเป็นเมืองหลักของตำบลโฆวเรชโรสแทเมโชมอลี
ประชากร

จากสำมะโนแห่งชาติ ค.ศ. 2006 นครนี้มีประชากร 4,518 คนใน 1,199 ครัวเรือน ต่อมาในสำมะโน ค.ศ. 2011 มีประชากรเพิ่มขึ้นเป็น 4,578 คนใน 1,309 ครัวเรือน และสำมะโน ค.ศ. 2016 ระบุประชากรที่ 5,725 คนใน 1,775 ครัวเรือน
ไมเคิล หว่อง

| ไมเคิล หว่อง |
| --- | --- |

สารนิเทศภูมิหลัง
เกิด: 16 เมษายน พ.ศ. 2508 (59 ปี) ทรอย, รัฐนิวยอร์ก, สหรัฐอเมริกา
อาชีพ: นักแสดง
ปีที่แสดง: พ.ศ. 2526 - ปัจจุบัน
ไมเคิล หว่อง (อังกฤษ: Michael Wong) ดารานักแสดงชาวฮ่องกงที่เคยมีชื่อเสียงโด่งดังในประเทศไทยอยู่ระยะหนึ่ง
ไมเคิล หว่อง มีชื่อเต็มว่า ไมเคิล ฟิตซ์เจอรัลด์ หว่อง (Michael Fitzgerald Wong) มีชื่อเป็นภาษาจีนว่า หว่อง หมันตั๋ก (จีน: 王敏德; พินอิน: Wáng Mǐndé) เกิดเมื่อวันที่ 16 เมษายน ค.ศ. 1965 ที่เมืองทรอย รัฐนิวยอร์ก สหรัฐอเมริกา โดยพ่อเป็นเจ้าของภัตตาคารเป็นชาวอเมริกันเชื้อสายจีน แม่เป็นศิลปินลูกครึ่งดัตช์-ฝรั่งเศส หลังเรียนจบมัธยมศึกษาที่อเมริกาแล้ว ไมเคิล พร้อมด้วยพี่ชาย คือรัสเซลล์ หว่อง และน้องชาย ดีแลน หว่อง ได้เดินทางมาปักหลักเพื่อเป็นนักแสดงที่ฮ่องกง ซึ่งต่อมาทั้ง 3 คนก็ได้เป็นนักแสดงที่มีชื่อด้วยกันทั้งนั้น โดยเริ่มการแสดงตั้งแต่ปี ค.ศ. 1983
ประวัติ

ไมเคิล หว่อง เคยมีชื่อเสียงโด่งดังในประเทศไทยด้วยในระหว่างปี พ.ศ. 2536-2537 หลังจากได้แสดงภาพยนตร์โฆษณาผลิตภัณฑ์ชีวาสรีกัลคู่กับ Janet Ma ฉายทางโทรทัศน์ในปี 2535 และได้มาพำนักและทำงานในกรุงเทพเป็นระยะเวลาหนึ่งเป็นหนุ่มสุดฮอตของวงการ ต่อมาได้ออกอัลบั้มเพลงชุดหนึ่งในสังกัดแกรมมี่ เอนเตอร์เทนเมนต์ ปัจจุบันเป็น จีเอ็มเอ็ม แกรมมี่ มีเพลงที่ได้รับการโปรโมตคือ ฉันมาไกล ซึ่งเป็นชื่อเดียวกับอัลบั้ม มีเนื้อร้องเป็นภาษาไทยโดยร้องด้วยการใช้ภาษาคาราโอเกะ นอกจากนี้ในอัลบั้มดังกล่าวยังมีเพลง To Love Somebody  และยังนำแสดงในภาพยนตร์เรื่อง มังกรเจ้าพระยา คู่กับดาวรุ่งดวงใหม่ มรกต มณีฉาย เจ้าของเต้านมมโหฬารขนาด 40 นิ้ว และทอม ดันดี จากการกำกับโดย ฉลอง ภักดีวิจิตร ในเรื่องไมเคิลรับบททายาทเศรษฐีที่กลับมาจากฮ่องกงเพื่อสืบหาสาเหตุการเสียชีวิตของบิดา โดยมีมรกตรับบทนางนกต่อ แต่สุดท้ายก็พลาดท่าเสียทีให้กับพระเอกในที่สุด
วงการบันเทิง

ไมเคิล หว่องเป็นนักแสดงที่ไม่สันทัดในการใช้ภาษาจีน โดยจะถนัดภาษาอังกฤษมากกว่า ทว่าเจ้าตัวก็พยายามไม่ให้เรื่องนี้กลายเป็นอุปสรรค ไมเคิลสมรสแล้วกับเจเน็ต หม่าในวันที่ 8 พฤษภาคม พ.ศ. 2535 มีลูกสาวสองคนและลูกชายหนึ่งคน คือ เคย์ล่า ไอริสซ่า และเคดิน ไมล์ แต่กระนั้นเจ้าตัวให้สัมภาษณ์สื่อสิ่งพิมพ์เพนท์เฮ้าส์ฮ่องกงยอมรับว่าเป็นเพล์บอยรักสนุกชอบทดลอง และชื่นชอบสาวๆทรงโตเป็นพิเศษ เนื่องจากเขาเป็นลูกครึ่งจึงมีขนาดพ่วงพีถึงใจ ขณะอยู่กรุงเทพก็ได้ออกเที่ยวอยู่บ่อยครั้ง มีความสัมพันธ์กับหญิงสาวมากหน้าหลายตา แต่ชีวิตแต่งงานก็ราบรื่นไม่มีปัญหาแต่อย่างใด
ไมเคิลรับงานแสดงที่หลากหลายบทบาท ทั้งหนังบู๊บัดเจ็ทสูง จนกระทั่งถึงภาพยนตร์สยองขวัญเรทอาร์เกรดซี และรับบทแบบ cameo roleในหนังเฉพาะทางอีกหลายเรื่อง ผลงานในระยะหลังได้แก่การร่วมแสดงในภาพยนตร์ฮอลลีวู้ดเรื่อง Knock Off ในปี ค.ศ. 1998 และนำแสดงในเรื่อง Enter the Eagles ในปีเดียวกัน และ ร็อคกี้ หัวหน้าเหล่าร้ายที่เป็นอัมพาตต้องนั่งบนรถเข็นใน House of Fury ในปี ค.ศ. 2005 องค์ชายโดกาโดะ  ผู้นำทัพแมนจูใน Seven Swords ในปีเดียวกัน อธิบดีกรมตำรวจฮ่องกง ใน Cold War ในปี ค.ศ. 2012 และร่วมแสดงสมทบในภาพยนตร์ฮอลลีวู้ดฟอร์มใหญ่เรื่อง Transformers: Age of Extinction ในปี ค.ศ. 2014
ภายหลังผันตัวเองไปออกอัลบั้มเพลงสากล"Come Fly with Me" และขับเฮลิคอปเตอร์เป็นงานอดิเรก และออกไลน์แฟชั่นทั้งเสื้อผ้า เครื่องหนังและแว่นตา โดยใช้ชื่อว่า MW
ผลงานเพลง

อัลบั้ม ฉันมาไกล (29 พฤษภาคม 2536)
อัลบั้มรวมเพลง

Grammy Karaoke Hot Vote Vol.5 (2536)
Grammy Karaoke Hot Vote Vol.6 (2536)
Hot Vote ชุด 3 (4 กันยายน 2536)
Grammy Karaoke ไมเคิล & นันทิดา (2536)
Soft Track Vol.7 (12 พฤศจิกายน 2536)
Panasonic Karaoke (2536)
Grammy Collection 1993 (7 กุมภาพันธ์ 2537)
รวมเพลงประกอบละคร ยามเมื่อลมพัดหวน (7 กุมภาพันธ์ 2537)
Music Box Vol.17 (19 สิงหาคม 2546)
The Lost Love Songs Vol.2 (31 ตุลาคม 2550)
25 Years Grammy Songs Hit Easy (12 ธันวาคม 2551)
Retro romance ชุด 2 (31 สิงหาคม 2553)
Wonder Hits (13 ตุลาคม 2554)
30th Anniversary Vol.2 (25 มกราคม 2556)
33rd Anniversary ชุด 1 (7 ธันวาคม 2559)
รวมเพลงฮิตที่คิดถึง (9 ธันวาคม 2559)
เพลงสามัญประจำตัว 2 (19 มิถุนายน 2560)
เพลงดังหาฟังยากมากๆ (สิงหาคม 2560)
35th Anniversary Hits ชุด 1 (12 มกราคม 2561)
แกรมมี่ฮิตตลอดกาล (29 มีนาคม 2561)
รวมเพลง ฮิตดังฝังใจ (23 มกราคม 2562)
Retro Hits List (24 ธันวาคม 2562)
ฮิตจัง ฟังเพลิน (20 กุมภาพันธ์ 2563)
Memory of Hurt (27 เมษายน 2565)
คอนเสิร์ต

คอนเสิร์ต That's What Friends...Concert (4 กรกฎาคม 2536)
คอนเสิร์ต 10 ปี แกรมมี่ (9 มกราคม 2537)
ผลงานภาพยนตร์

มังกรเจ้าพระยา (2537) รับบท หมวดคม
มังกรเลี่อยรัก 2 (2538)
ฟ้าสั่งมังกร ตัด มังกร (2539)
Knock Off (2541)
Enter the Eagles (2541)
สามโจรปล้นธนาคาร (2545) รับบท ริก
House of Fury (2548) รับบท ร็อคกี้
Seven Swords (2548) รับบท องค์ชายโดกาโดะ
Cold War (2555) รับบท อธิบดีกรมตำรวจฮ่องกง
Transformers: Age of Extinction (2557)
ทริปเปิ้ล ทรีต สามโหดมหาการ (2562)
ผลงานมิวสิควิดีโอ

เพลง อย่าให้ถึงวันนั้นเลย  คริสติน่า อากีล่าร์ (2535)
แหล่งข้อมูลอื่น

ข้อมูลจากเว็บไซต์ IMDb
โครงการสนับสนุนการจัดตั้งห้องเรียนวิทยาศาสตร์ในโรงเรียน โดยการกำกับดูแลของมหาวิทยาลัย

| --- | --- |
Science Classrooms in University-Affiliated School Project

ภาพรวมหน่วยงาน
ก่อตั้ง: 24 เมษายน พ.ศ. 2550
ผู้ก่อตั้ง: กระทรวงการอุดมศึกษา วิทยาศาสตร์ วิจัยและนวัตกรรม
สำนักงานใหญ่: 75/47 สำนักงานปลัดกระทรวงการอุดมศึกษา วิทยาศาสตร์ วิจัยและนวัตกรรม ถนนพระราม 6 แขวงทุ่งพญาไท เขตราชเทวี กรุงเทพมหานคร 10400
เว็บไซต์: scius.most.go.th scius.mhesi.go.th
โครงการห้องเรียนวิทยาศาสตร์ในโรงเรียน โดยการกำกับดูแลของมหาวิทยาลัย หรือโครงการ วมว. เป็นโครงการจัดตั้งห้องเรียนวิทยาศาสตร์ในโรงเรียนสำหรับผู้เรียนที่มีความสามารถพิเศษทางด้านวิทยาศาสตร์และเทคโนโลยี โดยมีมหาวิทยาลัยเป็นผู้กำกับดูแลการดำเนินการ การบริหาร จัดการหลักสูตรการเรียนการสอนห้องเรียนวิทยาศาสตร์ในโรงเรียนซึ่งอาจเป็นโรงเรียนเครือข่ายหรือโรงเรียนในกำกับของมหาวิทยาลัยโดยกระทรวงการอุดมศึกษา วิทยาศาสตร์ วิจัยและนวัตกรรม (อว.) เป็นผู้ให้การสนับสนุนการจัดการเรียนการสอน
ประวัติ

เมื่อวันที่ 24 เมษายน พ.ศ. 2550 คณะรัฐมนตรี ได้มีมติให้กระทรวงวิทยาศาสตร์และเทคโนโลยี ร่วมกับกระทรวงศึกษาธิการ ดำเนินงานโครงการสนับสนุนการจัดตั้งห้องเรียนวิทยาศาสตร์ในโรงเรียน โดยการกำกับดูแลของมหาวิทยาลัย (โครงการ วมว.) ขึ้น เพื่อผลิตนักเรียนที่มีความสามารถพิเศษทางวิทยาศาสตร์และเทคโนโลยีตั้งแต่ระดับมัธยมศึกษาตอนปลายจนสำเร็จการศึกษาในระดับปริญญาตรี ทั้งนี้ ให้ปรับเปลี่ยนจากการให้การสนับสนุนในรูป "ทุนการศึกษา" เป็นการสนับสนุน "หลักสูตรการศึกษา" ทางด้านวิทยาศาสตร์และเทคโนโลยีที่เหมาะสมแทน โดยเริ่มแรก (ปีการศึกษา 2551) มีมหาวิทยาลัยและโรงเรียนเข้าร่วมจำนวน 4 คู่ศูนย์
โดยในปัจจุบันมีมหาวิทยาลัยและโรงเรียนเข้าร่วมโครงการจำนวน 19 คู่ศูนย์ ซึ่งหลักสูตรจะแตกต่างกันไปตามศักยภาพ ความพร้อม และความโดดเด่นทางวิชาการในสาขาวิชาวิทยาศาสตร์และเทคโนโลยีของแต่ละมหาวิทยาลัยที่เข้าร่วมโครงการ
สัญลักษณ์ > ความหมายของสี

สีเหลือง หมายถึง วิทยาศาสตร์ และเป็นสีประจำพระชนมวารพระบาทสมเด็จพระปรมินทรมหาภูมิพลอดุลยเดช เป็นสีที่ตามองเห็นได้ชัดเจน  และกระตุ้นให้คนใช้ปัญญาและเกิดการอยากเรียนรู้ เป็นสีแห่งความเฉลียวฉลาด ความรอบรู้มุ่งมั่น ความตั้งใจและความรวดเร็วในการคิด ซึ่งแสดงถึงการเป็นผู้มีความเจริญทางปัญญาและความรู้อย่างมีเหตุผล
สีแสด หมายถึง สีประจำพระชนมวารพระบาทสมเด็จพระจอมเกล้าเจ้าอยู่หัว เป็นสีที่แสดงถึงแรงบันดาลใจเต็มเปี่ยม และพลังในการพัฒนาและใช้ประโยชน์จากวิทยาศาสตร์
สีน้ำเงิน หมายถึง นวัตกรรมและพระมหากษัตริย์ แทนความมีอัจฉริยภาพ ความเป็นผู้นำในการพัฒนาสร้างสรรค์และก่อกำเนิดสิ่งที่มีคุณค่าใหม่ ๆ
สีเขียว หมายถึง สิ่งแวดล้อม ความเป็นธรรมชาติ และการเจริญเติบโต แสดงถึงการใช้วิทยาศาสตร์ในการพัฒนา ควบคู่กับการดำรงระบบนิเวศไว้ให้ยั่งยืน
การรับสมัครนักเรียน > คุณสมบัติของนักเรียนผู้สมัคร

กำลังศึกษาอยู่ในชั้นมัธยมศึกษาปีที่ 3 หรือเทียบเท่าในปีการศึกษานั้น
มีผลการเรียน ดังนี้
ระดับคะแนนเฉลี่ยสะสมรวมทุกรายวิชาในชั้น ม.1 และ ม.2 ไม่ต่ำกว่า 3.00
ระดับคะแนนเฉลี่ยสะสมรายวิชาวิทยาศาสตร์ในชั้น ม.1 และ ม.2 ไม่ต่ำกว่า 3.00
ระดับคะแนนเฉลี่ยสะสมรายวิชาคณิตศาสตร์ในชั้น ม.1 และ ม.2 ไม่ต่ำกว่า 3.00
มีสัญชาติไทย (มีเลขประจำตัวประชาชน)
ไม่เป็นโรคติดต่อร้ายแรงซึ่งเป็นอุปสรรคต่อการศึกษา และการพักในหอพัก
มีความขยันหมั่นเพียร มีความประพฤติดีและมีบุคลิกภาพเหมาะสม
มีความตั้งใจเข้าเรียนในโรงเรียนที่อยู่ในโครงการ และได้รับการสนับสนุนจากผู้ปกครอง
สามารถพักอยู่ในโรงเรียนหรือสถานที่ที่โรงเรียนจัดไว้ให้ในลักษณะโรงเรียนประจำได้ และสามารถปฏิบัติตามกฎระเบียบ หรือข้อบังคับ ของหอพักหรือโครงการกำหนดไว้ได้
การรับสมัครนักเรียน > ขั้นตอนการรับสมัครและคัดเลือก

โครงการฯ โดยกระทรวงการอุดมศึกษา วิทยาศาสตร์ วิจัยและนวัตกรรม จะดำเนินการรับสมัครนักเรียนในเดือนสิงหาคมของทุกปีทาง ระบบการรับสมัครนักเรียนของโรงเรียนมหิดลวิทยานุสรณ์
มหาวิทยาลัยและโรงเรียนทำการตรวจสอบคุณสมบัติ เมื่อนักเรียนมีคุณสมบัติครบถ้วน จึงจะมีสิทธิ์ในการสอบคัดเลือก
โครงการฯ โดยโรงเรียนมหิดลวิทยานุสรณ์จะเป็นผู้ดำเนินการคัดเลือกนักเรียนในรอบแรก โดยการสอบข้อเขียนในรายวิชาวิทยาศาสตร์และคณิตศาสตร์ในช่วงเดือนพฤศจิกายนของทุกปี ซึ่งมีเกณฑ์การคัดเลือกโดยใช้คะแนนผลการสอบคัดเลือกโรงเรียนละ 150-300 อันดับแรก (ตามการรับของแต่ละศูนย์) โดยคะแนนลำดับที่ 150-300 (ตามการรับของแต่ละศูนย์) ให้คัดเลือกนักเรียนที่ได้คะแนนเท่ากันไว้ทั้งหมด
มหาวิทยาลัยที่เข้าร่วมโครงการแต่ละแห่งจะเป็นผู้ดำเนินการสอบคัดเลือกรอบสอง โดยแยกกัน โดยอิสระในช่วงเดือนมกราคมของทุกปีโดยวิธีการสอบคัดเลือกในลักษณะเดียวกันกับการสอบรอบแรก
มหาวิทยาลัยที่เข้าร่วมโครงการแต่ละแห่งเป็นผู้พิจารณาคัดเลือกนักเรียนในโครงการ วมว. แห่งละ 30 - 90 คน (ตามการรับของแต่ละศูนย์) พร้อมสำรอง และส่งให้รายชื่อให้กระทรวงการอุดมศึกษา วิทยาศาสตร์ วิจัยและนวัตกรรม
แหล่งข้อมูลอื่น

โครงการสนับสนุนการจัดตั้งห้องเรียนวิทยาศาสตร์ในโรงเรียน โดยการกำกับดูแลของมหาวิทยาลัย เก็บถาวร 2017-05-01 ที่ เวย์แบ็กแมชชีน
ระบบรับสมัครออนไลน์ โครงการ วมว. เก็บถาวร 2014-10-27 ที่ เวย์แบ็กแมชชีน
| ด ค กโครงการสนับสนุนการจัดตั้งห้องเรียนวิทยาศาสตร์ในโรงเรียน โดยการกำกับดูแลของมหาวิทยาลัย |
| --- | --- | --- |
| ภาคเหนือ |  โรงเรียนสาธิตมหาวิทยาลัยเชียงใหม่  โรงเรียนมัธยมสาธิตมหาวิทยาลัยนเรศวร  โรงเรียนสาธิตมหาวิทยาลัยพะเยา  |  |
| ภาคตะวันออกเฉียงเหนือ |  โรงเรียนราชสีมาวิทยาลัย  โรงเรียนสาธิตมหาวิทยาลัยขอนแก่น  โรงเรียนสาธิตมหาวิทยาลัยมหาสารคาม  โรงเรียนลือคําหาญวารินชําราบ  |  |
| ภาคกลางและภาคตะวันออก |  โรงเรียนดรุณสิกขาลัย  โรงเรียนสาธิตแห่งมหาวิทยาลัยเกษตรศาสตร์ วิทยาเขตกำแพงแสน ศูนย์วิจัยและพัฒนาการศึกษา  โรงเรียนสาธิต "พิบูลบำเพ็ญ" มหาวิทยาลัยบูรพา  โรงเรียนสวนกุหลาบวิทยาลัย รังสิต  โรงเรียนสิรินธรราชวิทยาลัย  |  |
| ภาคใต้ |  โรงเรียน มอ.วิทยานุสรณ์  โรงเรียนสาธิตมหาวิทยาลัยสงขลานครินทร์  โรงเรียนป่าพะยอมพิทยาคม  โรงเรียน มอ.วิทยานุสรณ์ สุราษฎร์ธานี  |  |
 หมวดหมู่  โครงการ
มหาวิทยาลัยคย็องอุน

| --- | --- |
경운대학교

ประเภท: เอกชน
สถาปนา: ค.ศ. 1997
ปริญญาตรี: 4,732 คน (ค.ศ. 2009)
ที่ตั้ง: 55 บอนจี อินดอก-รี ซานตง-มยอน เมืองคูมี จังหวัดคย็องซังเหนือ 36°10′7″N 128°28′17″E﻿ / ﻿36.16861°N 128.47139°E﻿ / 36.16861; 128.47139, เกาหลีใต้
เว็บไซต์: http://www.ikw.ac.kr/
มหาวิทยาลัยคย็องอุน (เกาหลี: 경운대학교; อังกฤษ: Kyungwoon University) เป็นมหาวิทยาลัยเอกชน ซึ่งตั้งอยู่ในเมืองคูมี จังหวัดคย็องซังเหนือ ประเทศเกาหลีใต้
ประวัติ

เดือนมีนาคม ค.ศ. 1997 ได้ทำพิธีการเปิดมหาวิทยาลัยในชื่อ มหาวิทยาลัยเทคโนโลยีฮันกุก จากนั้น ในเดือนตุลาคม ค.ศ. 1998 นักเรียนทุนของกองทัพพร้อมด้วยคณะกรรมการนักเรียนนายร้อยทหารบกได้ร่วมลงนามเปลี่ยนชื่อมหาวิทยาลัยใหม่เป็นมหาวิทยาลัยคย็องอุน และในเดือนตุลาคม ค.ศ. 1999 ได้เปิดภาควิชาทัศนะจักษุ และภาควิชาสวัสดิการสำหรับเด็ก ก่อนที่จะเปิดภาควิชาอุตสาหกรรมและสารสนเทศขึ้นใน ค.ศ. 2000 รวมถึงคณะศิลปศาสตร์ได้รับประเมินผลในระดับเป็นเลิศ ณ เดือนตุลาคม ค.ศ. 2001
เดือนมีนาคม ค.ศ. 2002 ได้มีการจัดตั้งศูนย์ฝึกธุรกิจจากฝ่ายบริหารธุรกิจขนาดเล็กและขนาดกลาง และใน ค.ศ. 2006 ได้เปิดบัณฑิตวิทยาลัยแผนกสวัสดิการสังคม
ศิษย์เก่าที่มีชื่อเสียง

อี อึนยอล นักมายากลชาวเกาหลีใต้
แหล่งข้อมูลอื่น

Kyungwoon University เก็บถาวร 2012-07-29 ที่ เวย์แบ็กแมชชีน (อังกฤษ)
경운대학교 홈페이지
산학협력단
เขตรักษาพันธุ์สัตว์ป่าเขาอ่างฤๅไน

| เขตรักษาพันธุ์สัตว์ป่าเขาอ่างฤๅไน |
| --- | --- |
ไอยูซีเอ็นประเภท 1ก (แหล่งสงวนธรรมชาติเข้มข้น)
เขตรักษาพันธุ์สัตว์ป่าเขาอ่างฤๅไน
ที่ตั้งของเขตรักษาพันธุ์สัตว์ป่าเขาอ่างฤๅไน
ที่ตั้ง: ประเทศไทย
เมืองใกล้สุด:  • จังหวัดฉะเชิงเทรา  • จังหวัดสระแก้ว  • จังหวัดระยอง  • จังหวัดจันทบุรี  • จังหวัดชลบุรี
พิกัด: 13°12′00″N 101°44′00″E﻿ / ﻿13.2000°N 101.7333°E﻿ / 13.2000; 101.7333
พื้นที่: 1,030 ตารางกิโลเมตร
จัดตั้ง: พ.ศ. 2520
หน่วยราชการ: กรมอุทยานแห่งชาติ สัตว์ป่า และพันธุ์พืช
เขตรักษาพันธุ์สัตว์ป่าเขาอ่างฤๅไน ตั้งเป็นเขตรักษาพันธุ์สัตว์ป่า เมื่อวันที่ 28 กันยายน พ.ศ. 2520 มีเนื้อที่ประมาณ 643,750 ไร่ หรือ 1,030 ตารางกิโลเมตร  อยู่รอยต่อของ 5 จังหวัดได้แก่ อำเภอท่าตะเกียบ อำเภอสนามชัยเขต จังหวัดฉะเชิงเทรา, อำเภอวังน้ำเย็น อำเภอวังสมบูรณ์ จังหวัดสระแก้ว, อำเภอเขาชะเมา จังหวัดระยอง, อำเภอแก่งหางแมว จังหวัดจันทบุรี และ อำเภอบ่อทอง จังหวัดชลบุรี
ภูมิประเทศ

เขตรักษาพันธุ์สัตว์ป่าเขาอ่างฤๅไน พื้นที่ตอนบนและตอนกลางส่วนใหญ่เป็นที่ราบลูกฟูก มีความลาดชันปานกลาง ส่วนพื้นที่ทางทิศตะวันตกเฉียงใต้ ทิศตะวันออกเฉียงเหนือ และทิศตะวันออกเฉียงใต้เป็นภูเขาสูง ความสูงของพื้นที่จากระดับน้ำทะเลปานกลางตั้งแต่ 30 - 802 เมตร ยอดเขาสูงสุดอยู่ทางทิศตะวันออกเฉียงใต้ของเขตฯ คือ เขาสิบห้าชั้น มีความสูงจากระดับน้ำทะเลปานกลาง 802 เมตร พื้นที่ทางตอนใต้เป็นส่วนหนึ่งของเทือกเขาบรรทัด และเทือกเขาจันทบุรี ประกอบด้วยภูเขาที่มีความลาดชันต่อเนื่องกัน เช่น เขาอ่างฤๅไน เขาใหญ่ เขาชะมูนและเขาชะอม เป็นต้น ป่ารอยต่อ 5 จังหวัด เป็นที่เกิดของลำห้วยและลำธารที่สำคัญหลายสาย ไหลลงสู่แม่น้ำสำคัญๆ คือ แควระบม - สียัด ที่ไหลไปรวมกับแม่น้ำบางปะกง ที่อำเภอบางคล้า จังหวัดฉะเชิงเทรา คลองลำพระเพลิงใหญ่ คลองพระสะทึง จากเขาสิบห้าชั้น ไหลไปรวมกับแม่น้ำปราจีนบุรี คลองตะโหนด ไหลลงสู่อำเภอท่าใหม่ จังหวัดจันทบุรี และคลองประแสร์ที่ต้นน้ำมาจากเทือกเขาใหญ่ ไหลผ่านอำเภอบ่อทอง จังหวัดชลบุรี ออกสู่ทะเลที่จังหวัดระยอง เป็นต้น
ภูมิอากาศ

เขตรักษาพันธุ์สัตว์ป่าเขาอ่างฤๅไน เป็นป่ารอยต่อ 5 จังหวัด เป็นพื้นที่ที่มีร่องมรสุมพาดผ่าน ฝนตกค่อนข้างชุกและเนื่องจากมีเทือกเขาบรรทัดและเทือกเขาจันทบุรี ซึ่งอยู่ทางตอนใต้ของพื้นที่ จึงทำให้พื้นที่บริเวณดังกล่าวมีฝนตกมากกว่าทางตอนเหนือ นอกจากอิทธิพลของลมมรสุมที่พัดผ่านแล้วยังได้รับอิทธิพลจากทะเล ลักษณะของภูมิอากาศจึงมีทั้งแบบสะวันนาทางตอนบนของพื้นที่และแบบมรสุมเขตร้อนทางตอนล่างของพื้นที่ ด้วยเหตุของภูมิอากาศที่แตกต่างกันของพื้นที่โดยรอบผืนป่าของเขตรักษาพันธุ์สัตว์ป่าเขาอ่างฤๅไน ดังนั้น จึงเป็นปัจจัยที่ก่อให้เกิดความหลากหลายของสังคมพืชและสังคมสัตว์ในพื้นที่ค่อนข้างมาก โดยเฉพาะสังคมพืชนั้นมีการกระจายของพรรณพืชจาก 2 ภูมิภาคด้วยกัน คือ ภูมิภาคอินโดจีน (Indo-China) และภูมิภาคอินโดมาลายา (Indo-Malaya)
ทรัพยากรป่าไม้

ป่าเขตรักษาพันธุ์สัตว์ป่าเขาอ่างฤๅไน ซึ่งเป็นส่วนหนึ่งของป่าภาคตะวันออกเป็นป่าลุ่มต่ำที่ไม่ผลัดใบ และเป็นป่าพื้นที่รอยเชื่อมต่อ (transition zone) ระหว่างระบบนิเวศภาคกลางกับภาคตะวันออกเฉียงเหนือ มีความหลากหลายทางชีวภาพ ป่าดงดิบส่วนใหญ่เป็นป่าดงดิบแล้ง มีเพียงเล็กน้อยที่เป็นป่าดงดิบชื้น ป่าเบญจพรรณ ป่าเต็งรัง และทุ่งหญ้า แบ่งเป็นข้อๆ ได้ดังนี้
ป่าดงดิบแล้ง (Dry Evergreen forest) เป็นป่าที่ขึ้นปกคลุมพื้นที่ของเขตรักษาพันธุ์สัตว์ป่าเขาอ่างฤๅไนเกือบทั้งหมด ยกเว้นพื้นที่ตามสันเขาจะมีพืชชนิดอื่นขึ้นแทรกอยู่เป็นหย่อมๆ พรรณไม้ที่สำคัญได้แก่ ตะแบกแดง กระบก ยางแดง สมพง ตะเคียน หรือ ตะเคียนทอง ปออีเก้ง เป็นต้น จะขึ้นอยู่เป็นกลุ่มๆ ตามริมลำธารหรือริมห้วย ค้างคาว ลำป้าง กระท้อน เฉียงพร้านางแอ ตาเสือ คอแลน แก้ว ตังตาบอด นางดำ ลำบิด จันทน์ชะมด ว่านช้างร้อง เป็นต้น
ป่าผสมผลัดใบ (Mixed Deciduous Forest) เป็นป่าไม่รกทึบและในฤดูแล้งพรรณไม้จะผลัดใบโดยกระจายอยู่ตามสันเขาหินปูน หรือบริเวณที่มีไฟป่าเกิดขึ้นเป็นประจำ เช่น บริเวณรอบๆ หนองปรือหรือขึ้นแทรกตัวอยู่เป็นหย่อมๆ  พรรณไม้ที่สำคัญได้แก่ ประดู่ งิ้วป่า กางขี้มอด ตะคร้อ สมอภิเภก ตีนนก ขี้อ้าย ติ้วแดง แคหัวหมู หอมไกลดง รักขาว มะกอกป่า หมีเหม็น เม่าไข่ปลา โมกมัน มะกา มะกวม กระมอบ เคล็ดหนู สาบเสือ พังแหรใหญ่ ปอฝ้าย อะราง กระทุ่ม  อ้อ หญ้าคา หญ้าพง หญ้าขจรจบ ตีนนก ทองหลางป่า มะนาวผี จันทน์ผา เป็นต้น
ทรัพยากรสัตว์ป่า

เขตรักษาพันธุ์สัตว์ป่าเขาอ่างฤๅไน แบ่งเป็นประเภทๆ ได้ดังนี้
สัตว์เลี้ยงลูกด้วยนม พบรวมทั้งหมด 64 ชนิด จาก 50 สกุล ใน 23 วงศ์ ได้แก่ พญากระรอกดำ กระรอกหลากสี ชะนีมงกุฎ เก้ง เป็นต้น และมีที่สัตว์ขนาดใหญ่ เช่น ช้าง กระทิง และวัวแดง เป็นต้น
สัตว์ปีก จำพวกนก สามารถพบได้ตลอดเวลาทั่วพื้นที่ประกอบด้วยนก 246 ชนิด 160 สกุลใน 64 วงศ์ นกป่าที่พบในพื้นที่ เช่น นกกาฮัง หรือนกเงือกใหญ่ นกเงือกกรามช้าง ไก่ฟ้าพญาลอ นกแต้วแล้วธรรมดา นกกระติ๊ดขี้หมู นกเขาใหญ่ นกปรอดสวน นกเอี้ยงสาลิกา และเหยี่ยวขาว เป็นต้น
สัตว์เลื้อยคลาน พบในพื้นที่รวม 53 ชนิด 40 สกุลใน 16 วงศ์ สัตว์ที่พบได้แก่ งูเขียวหัวบอน หรืองูง่วงกลางดง จิ้งเหลนภูเขาเกล็ดเรียบ จิ้งเหลนหลากลาย ตะกวด และงูสายม่านเกล็ดใต้ตาใหญ่ เป็นต้น นอกจากนี้ยังพบจระเข้น้ำจืด และตะกอง หรือตัวลั้ง
สัตว์สะเทินน้ำสะเทินบก พบทั้งหมด 18 ชนิด 9 สกุลใน 5 วงศ์ สัตว์ที่พบได้แก่ เขียดหลังปุ่มที่ราบ เขียดตะปาด เขียดจิก กบหนอง อึ่งอ่างบ้าน และอึ่งอ่างแม่หนาว เป็นต้น
สัตว์น้ำ เช่น ปลาน้ำจืด ชนิดปลาที่พบไม่น้อยกว่า 23 ชนิดจาก 18 สกุลใน 13 วงศ์ ปลาที่พบได้แก่ ปลาแก้มช้ำ ปลาซิวควาย ปลาเนื้ออ่อน ปลาช่อน ปลากระดี่ ปลาหลด เป็นต้น
แมลง แมลงที่หายากได้ถูกได้ประกาศเป็นสัตว์ป่าคุ้มครอง เช่น ผีเสื้อภูฐาน สกุลผีเสื้อไกเซอร์ สกุลผีเสื้อถุงทอง สกุลผีเสื้อนางพญา ผีเสื้อรักแร้ขาว ผีเสื้อหางติ่งสะพายเขียว สกุลผีเสื้อหางดาบตาลไหม้ ด้วงดินปีกแผ่น สกุลด้วงดินขอบทองแดง สกุลด้วงคีมยีราฟ และสกุลกว่างดาว เป็นต้น
แมลงในเขตรักษาพันธุ์สัตว์ป่าเขาอ่างฤๅไน สามารถพบเห็นได้ในทุกๆ ที่ โดยเฉพาะในฤดูฝน แมลงที่พบมีจำนวน 106 ชนิด จาก 76 สกุลใน 12 วงศ์ กลุ่มที่พบเห็นได้บ่อย ได้แก่ ผีเสื้อติ่งฉะอ้อน ผีเสื้อสะพายฟ้า ผีเสื้อหางติ่งแววมยุรา ผีเสื้อช่างร่อน ผีเสื้อหางติ่งนางระเวง ผีเสื้อโยม่า ผีเสื้อโคคิโน ผีเสื้อเจ้าป่า ด้วงกว่างสามเขาจันทร์ เป็นต้น
แหล่งข้อมูลอื่น

แผนที่และภาพถ่ายทางอากาศของ เขตรักษาพันธุ์สัตว์ป่าเขาอ่างฤๅไน
ภาพถ่ายดาวเทียมจากวิกิแมเปีย หรือกูเกิลแมปส์
แผนที่จากลองดูแมป หรือเฮียวีโก
ภาพถ่ายทางอากาศจากเทอร์ราเซิร์ฟเวอร์
13°12′00″N 101°44′00″E﻿ / ﻿13.2°N 101.733333°E﻿ / 13.2; 101.733333
หม่อมเจ้าวิศิษฎ์สวัสดิรักษ์ สวัสดิวัตน์

| หม่อมเจ้าวิศิษฎ์สวัสดิรักษ์ สวัสดิวัตน์ |
| --- | --- |
หม่อมเจ้า ชั้น 4

ประสูติ: 5 เมษายน พ.ศ. 2442
สิ้นชีพตักษัย: 26 ธันวาคม พ.ศ. 2531 (89 ปี)
หม่อม: หม่อมราชวงศ์เครือศรี สวัสดิวัตน์
พระบุตร: หม่อมราชวงศ์อุฑฑินวิศิษฎ์ สวัสดิวัตน์ หม่อมราชวงศ์โพยมศรี สุขุม หม่อมราชวงศ์นภาศรี บุรณศิริ หม่อมราชวงศ์นภกานต์ สุวรรณจินดา หม่อมราชวงศ์วิมลโพยม อนิรุทธเทวา หม่อมราชวงศ์ปรียางค์ศรี วัฒนคุณ
ราชสกุล: สวัสดิวัตน์
ราชวงศ์: จักรี
พระบิดา: สมเด็จพระเจ้าบรมวงศ์เธอ กรมพระสวัสดิวัดนวิศิษฎ์
พระมารดา: หม่อมหุ่น สวัสดิวัตน์ ณ อยุธยา
พลอากาศจัตวา หม่อมเจ้าวิศิษฎ์สวัสดิรักษ์ สวัสดิวัตน์ (5 เมษายน พ.ศ. 2442 — 26 ธันวาคม พ.ศ. 2531) เป็นพระโอรสในสมเด็จพระเจ้าบรมวงศ์เธอ กรมพระสวัสดิวัดนวิศิษฎ์ กับหม่อมหุ่น สวัสดิวัตน์ ณ อยุธยา
| พลอากาศจัตวา หม่อมเจ้าวิศิษฏ์สวัสดิรักษ์ สวัสดิวัตน์ |
| --- | --- |
รับใช้: กระทรวงกลาโหม
ชั้นยศ:  พลอากาศจัตวา
หน่วย:  ราชองครักษ์
พระประวัติ

หม่อมเจ้าวิศิษฎ์สวัสดิรักษ์ สวัสดิวัตน์ เป็นพระโอรสในสมเด็จพระเจ้าบรมวงศ์เธอ กรมพระสวัสดิวัดนวิศิษฎ์ กับหม่อมหุ่น สวัสดิวัตน์ ณ อยุธยา (สกุลเดิม พิศลยบุตร) ประสูติเมื่อวันที่ 5 เมษายน พ.ศ. 2442 เมื่อเจริญชันษา ทรงเข้าศึกษาที่โรงเรียนนายร้อยทหารบก
วันที่ 30 มิถุนายน พ.ศ. 2457 เป็นนาคหลวงผนวชเป็นสามเณร ณ พระอุโบสถ วัดพระศรีรัตนศาสดาราม โดยมีสมเด็จพระเจ้าบรมวงศ์เธอ กรมพระยาวชิรญาณวโรรส เป็นพระอุปัชฌาย์ พระวรวงษ์เธอ กรมหมื่นชินวรสิริวัฒน์ เป็นพระศีลาจารย์ แล้วไปจำพรรษา ณ วัดบวรนิเวศราชวรวิหาร
ต่อมาในปี พ.ศ. 2462 ได้รับพระกรุณาจากสมเด็จพระเชษฐาธิราช เจ้าฟ้าจักรพงษ์ภูวนาถ กรมหลวงพิษณุโลกประชานาถ ให้ไปศึกษาการบิน เพราะยังไม่มีเชื้อพระวงศ์ทรงศึกษาทางนี้เลย ทรงเข้าศึกษาที่โรงเรียน Royal Air Force ที่เมืองคอร์นวอลล์ ประเทศอังกฤษ ต่อมาในปี พ.ศ. 2467 เสด็จไปทรงศึกษาต่อที่สหรัฐอเมริกา ทรงสำเร็จวิชาการบินชั้นสูง จากนั้นเสด็จกลับมารับราชการที่กรมอากาศยาน ในปี พ.ศ. 2470 เมื่อเกิดเหตุการณ์เปลี่ยนแปลงการปกครอง จึงต้องพ้นจากราชการ
ต่อมาในปี พ.ศ. 2493 โปรดเกล้าฯ ให้เข้ารับราชการที่กรมเสนาธิการ ทรงดำรงตำแหน่งราชองครักษ์ ประจำพระองค์สมเด็จพระนางเจ้ารำไพพรรณี พระบรมราชินี ถึง พ.ศ. 2500 ได้รับพระราชทานยศจากนาวาอากาศเอก เป็น พลอากาศจัตวา ทรงดำรงตำแหน่งหัวหน้ากองวิจัย กรมเสนาธิการกลาโหม
หม่อมเจ้าวิศิษฎ์สวัสดิรักษ์ เสกสมรสกับหม่อมราชวงศ์เครือศรี สวัสดิวัตน์ (ราชสกุลเดิม โศภางค์) มีโอรสธิดา ดังนี้
พันตำรวจโท หม่อมราชวงศ์อุฑฑินวิศิษฎ์ สวัสดิวัตน์
หม่อมราชวงศ์โพยมศรี สุขุม
หม่อมราชวงศ์นภาศรี บุรณศิริ
ท่านผู้หญิงนภกานต์ สุวรรรณจินดา
หม่อมราชวงศ์วิมลโพยม อนิรุทธเทวา
หม่อมราชวงศ์ปรียางค์ศรี วัฒนคุณ
พลอากาศจัตวา หม่อมเจ้าวิศิษฎ์สวัสดิรักษ์ สวัสดิวัตน์ สิ้นชีพิตักษัยเมื่อวันที่ 26 ธันวาคม พ.ศ. 2531 สิริชันษา 89 ปี
พระเกียรติยศ > เครื่องราชอิสริยาภรณ์

พ.ศ. 2502 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 2 ทวีติยาภรณ์มงกุฎไทย (ท.ม.)
พ.ศ. 2496 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 3 ตริตาภรณ์ช้างเผือก (ต.ช.)
พ.ศ. 2492 –  เหรียญจักรมาลา (ร.จ.ม.)
พ.ศ. 2510 –  เหรียญรัตนาภรณ์ รัชกาลที่ 9 ชั้นที่ 3 (ภ.ป.ร.3)